डिजीधन मेला 7 को, कैशलेस ट्रांजेक्शन वालों को मिलेगा इनाम
उदयपुर| कैशलेसट्रांजेक्शन को बढ़ावा देने के लिए प्रशासन 7 मार्च को नगर निगम में डिजीधन और लक्की ग्राहक मेला लगाएगा। इसमें नोटबंदी के बाद से 13 अप्रैल 2017 तक 50 रुपए से लेकर 3 हजार तक का कैशलेस ट्रांजेक्शन करने वाले उपभोक्ताओं को ईनाम दिया जाएगा। लक्की विजेताओं का चयन ड्रॉ के माध्यम से होगा। इसमें 1 हजार रुपए से लेकर 1 लाख रुपए तक के ईनाम शामिल है। कार्यक्रम के दौरान 40 से ज्यादा स्टॉल लगेंगी। बैंकर्स भी अपनी स्टॉल लगाएंगे। व्यापारियों और ग्राहकों को ट्रेनिंग और भामाशाह-आधार सीडिंग का काम भी किया जाएगा। इसके अलावा को-ऑपरेटिव बैंक और सरस डेयरी की स्टॉलें भी लगेंगी। बैंककर्मी व्यापारियों को भी ट्रेनिंग देकर केशलैस ट्रांजेक्शन के लिए प्रोत्साहित करने का काम करेंगे। मेला सुबह 10 से शाम 5 बजे तक चलेगा। दोपहर 3 बजे इसकी लॉटरी निकाली जाएगी। जिला सांख्यिकी अधिकारी पुनीत शर्मा ने बताया कि नीति आयोग और एनपीसीआई के निर्देशों के तहत डिजीधन मेला लगेगा। लक्की ग्राहक योजना उपभोक्ता के लिए और डिजीधन व्यापार योजना व्यापारियों के लिए रखी गई है। इसमें एक मेगा ड्रॉ 1 करोड़ का होगा। भीम एप, यूएसएसडी, आधार सहित विभिन्न वर्ग के अनुसार इसमें पुरस्कार दिए जाएंगे। अतिरिक्त जिला कलक्टर ओ.पी बुनकर ने बताया कि डिजिटल भुगतान को प्रोत्साहित करने के लिए राजस्थान पेमेंट प्लेटफॉर्म के माध्यम से ग्राम स्तर पर पोस/माइक्रो एटीएम की स्थापना और मोबाइल वॉलेट, डेबिट और क्रेडिट कार्ड से डिजिटल भुगतान की व्यवस्था की गई है।
कैशलेसप्रणाली को प्रभावी बनाना होगा : कलेक्टर| कलेक्टररोहित गुप्ता ने कहा कि भारत सरकार की कैशलेस भुगतान प्रणाली से देश की अर्थव्यस्था सुदृढ़ हुई है और सकारात्मक परिवर्तन के साथ भुगतान प्रक्रिया में पारदर्शिता आई है। उन्होंने कहा कि इसे और अधिक प्रभावी बनाना होगा। जिससे आमजन को सुरक्षित लेन-देन के साथ हरसंभव सुविधाएं एक कार्ड के माध्यम से प्राप्त हो सके।
hin_Deva hin_Deva hin_Deva